Hem estat encantats amb la nostra estança. Hem connectat molt amb la Mercè i el Lluís i ens han posat totes les facilitats per fer-nos sentir com a casa. La finca és una meravella. Tot natural, sense artificis. Ideal per desconnectar, connectar amb la natura i portar un ritme slow. El poble de Rupià és molt cuquet. Hi pots anar caminant amb 5 minuts. Hi ha una botigueta, una carnisseria i un forn de pa. Al bar del poble, s’hi està súper a gust i tenen una bona varietat de tapes bones. Al voltant hi ha molts poblets amb encant per visitar i platges a 20-30 minuts. També és un entorn ideal per fer rutes amb bici i pels amants de la decoració, la ceràmica i les antiguitats (La Bisbal i Corçà). Sense cap dubte, hi tornarem. Per nosaltres, el Lluís i la Mercè ja són com de la família.